als_Latn dik_Latn ron_Latn
Bashkia Neapoli Selanik, prej datës 31 Gusht deri më datë 4 Shtator 2016 organizoi për të gjashtëmbëdhjetin vit rradhazi “Sofrën Ballkanike 2016”, në të cilën morën pjesë shtete të rajonit të Ballkanit.
Në datë 03 Shtator 2016, Konsullja e Përgjithshme e RSH në Selanik, Znj. Pavlina Ylli mori pjesë në “Natën Shqiptare”, aktivitet ky i zhvilluar në bashkëpunim mes Bashkisë Neapoli Selanik dhe Qendrës Kulturore Shqiptare “Pegasus”, e drejtuar nga Profesor Doktor Luan Zyka.
Pjesëmarrëse në promovimin e vlerave kulturore dhe artistike shqiptare, me një recital të sajin ishte e ftuar edhe këngatarja shqiptare Manjola Nallbani.
Në sheshin kryesor të Bashkisë së Neapolit, mes kioskave të shteteve të tjera ballkanike, u hap edhe kioska shqiptare, falë bashkëpunimit të shoqatave të emigrantëve shqiptarë në Greqinë e Veriut, e cila pati një paraqitje dinjitoze
me një larmi materialesh dhe broshurash promovuese të kulturës, turizmit dhe artit shqiptar.
Konsullja e Përgjithshme, Znj. Ylli, falenderoi të pranishmit, organizatorët e këtij aktiviteti, i cili rrit frymën e miqësisë dhe bashkëpunimit të popujve të shteteve ballkanike
als_Latn als_Latn als_Latn als_Latn als_Latn als_Latn